b'\n_START_ARTICLE_\nBoom Boom Rocket\n_START_SECTION_\nPelaaminen\n_START_PARAGRAPH_\nPeliss\xc3\xa4 on tavoitteena laukoa ilotulituksia musiikin tahdissa. Yl\xc3\xa4laidassa on el\xc3\xa4m\xc3\xa4mittari, joka nousee tai laskee pelaajan onnistuneiden ja ep\xc3\xa4onnistuneiden painallusten perusteella. Pelin pisteytys muodostuu osumien m\xc3\xa4\xc3\xa4r\xc3\xa4st\xc3\xa4 ja osumatarkkuudesta. Tulos ilmaistaan kirjaimilla A/B/C/D. Jokaisessa kappaleessa on kolme ilotulitustyyppi\xc3\xa4, jotka vapautetaan laukomalla erikoisraketteja. Peliss\xc3\xa4 on kolme pelityyppi\xc3\xa4: peruspeli, kest\xc3\xa4vyyspeli ja harjoittelupeli. Lis\xc3\xa4ksi peliss\xc3\xa4 on visualisointitila, jossa peli muodostaa ilotulituksia omista musiikkitiedostoista n\xc3\xa4it\xc3\xa4 toistettaessa.\n_START_SECTION_\nPelin saatavuus\n_START_PARAGRAPH_\nPeli on ladattavissa Xbox 360:lle Xbox Live Marketplacelta hintaan 800 Microsoft Points. Peli on my\xc3\xb6s Arcade-pelille harvinaisesti saatavilla levyll\xc3\xa4. Boom Boom Rocket on yksi viidest\xc3\xa4 pelist\xc3\xa4 Xbox Live Arcade Compilation Discill\xc3\xa4. Muut ovat Feeding Frenzy, Luxor 2, Pac-Man Championship Edition ja UNO. Peliin julkaistiin p\xc3\xa4ivitys marraskuussa 2007. T\xc3\xa4m\xc3\xa4 lis\xc3\xa4si tuen kitaroille ja nosti A-tasoon vaadittavaa osuma- ja tarkkuusprosenttia, eli vaikeutti peli\xc3\xa4. Samoihin aikoihin julkaistiin Rock Pack, joka tuo lis\xc3\xa4\xc3\xa4 5 kappaletta. Lis\xc3\xa4osa on saatavilla hintaan 250 Microsoft Points.\n_START_SECTION_\nSaavutukset\n_START_PARAGRAPH_\nPeliss\xc3\xa4 on Arcade-pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan vaativaksi.'